Pesto

Pesto ([pés-to] terbitan kata kerja Itali pestare "menumbuk") ialah suatu sos dihasilkan dengan mengisar lumat bawang putih, kacang pinus, garam kasar, daun selasih dan keju keras dengan minyak zaitun.

Ia berasal dari bandar Genoa, ibu provinsi Liguria di Itali.

 Jenis 
Terdapat banyak jenis pesto yang tetap menggunakan seberapa bahan asas (yakni daun rempah, keju, minyak dan sebagainya) dan cara pembuatan yang sama:

 Pesto alla genovese - jenis pesto paling umum, diperbuat daripada daun selasih, garam kasar, bawang putih minyak zaitun Liguria serta keju jenis keras Parmigiano-Reggiano dan Pecorino Sardo ataupun Grana Padano dan Pecorino Romano. 
 Pesto alla siciliana - dihasilkan daripada campuran daun selasih, tomato dan badam.
 Pesto alla calabrese - dperbuat mencampurkan lada benggala dan lada hitam dengan rasa yang pedas.

Daun pudina kadangkala menggantikan daun selasih. Kacang pain pun adakalanya tidak ada dalam resipi di tempat tertentu kerana harganya yang mahal (misalnya di Peru).

 Penyediaan 
Pesto lazim digunakan sebagai sos pasta, trofie atau trenette.

 Rujukan